ਸਮੱਗਰੀ: ਕਾਲ ਸੈਂਟਰ ਵਾਲਿਆਂ ਨੇ ਝਾਅ ਨੂੰ ਵੀ ਉਨ੍ਹਾਂ ਅਮਰੀਕੀਆਂ ਵਿੱਚੋਂ ਹੀ ਇੱਕ ਸਮਝਿਆ ਜਿਨ੍ਹਾਂ ਨੂੰ ਆਮਦਨ ਕਰ ਵਿਭਾਗ ਦੇ ਫੋਨ ਤੋਂ ਡਰ ਲਗਦਾ ਹੈ।

ਸੁਸ਼ੀਲ ਝਾਅ ਹੁਣ ਅਮਰੀਕਾ ਦੇ ਸੈਂਟ ਲੂਈਸ ਵਿੱਚ ਰਹਿੰਦੇ ਹਨ। ਸੁਸ਼ੀਲ ਪਹਿਲਾਂ ਬੀਬੀਸੀ ਪੱਤਰਕਾਰ ਰਹੇ। ਅਮਰੀਕੀਆਂ ਦੇ ਅਜਿਹੇ ਡਰ ਨੂੰ ਅਧਾਰ ਬਣਾ ਕੇ ਲੋਕਾਂ ਨੂੰ ਫੋਨ ਕਾਲ ਰਾਹੀਂ ਠੱਗਣ ਵਾਲੇ ਅਜਿਹੇ ਕਈ ਹਨ।

ਅਹਿਮਦਾਬਾਦ ਸਾਈਬਰ ਕ੍ਰਾਈਮ ਸੈੱਲ ਨੇ ਹਾਲ ਹੀ ਵਿੱਚ ਅਜਿਹੇ ਛੇ ਕਾਲ ਸੈਂਟਰਾਂ ਦਾ ਭਾਂਡਾ ਭੰਨਿਆ ਤੇ 40 ਤੋਂ ਵਧੇਰੇ ਲੋਕਾਂ ਨੂੰ ਗ੍ਰਿਫ਼ਤਾਰ ਕੀਤਾ।

ਇਹ ਵੀ ਪੜ੍ਹੋ:

ਇਨ੍ਹਾਂ ਕਾਲ ਸੈਂਟਰਾਂ ਵਿੱਚ ਕੰਮ ਕਰਨ ਵਾਲਿਆਂ ਨੂੰ ਆਪਣੇ ਕੰਮ ਦੀ ਪੂਰੀ ਜਾਣਕਾਰੀ ਹੈ। ਝਾਅ ਨੇ ਆਪਣੇ ਤਜ਼ਰਬੇ ਬਾਰੇ ਦੱਸਿਆ, "ਸਭ ਕੁਝ ਕਿਸੇ ਅਸਲੀ ਸਰਕਾਰੀ ਦਫ਼ਤਰ ਤੋਂ ਆਏ ਫੋਨ ਵਰਗਾ ਲੱਗ ਰਿਹਾ ਸੀ। ਮਿਸਾਲ ਵਜੋਂ, ਇਹ ਵੀ ਸੁਨੇਹਾ ਵੀ ਸੁਣਾਇਆ ਗਿਆ ਕਿ ਇਹ ਕਾਲ ਸਿਖਲਾਈ ਲਈ ਰਿਕਾਰਡ ਕੀਤੀ ਜਾ ਸਕਦੀ ਹੈ। ਜੋ ਅਫ਼ਸਰ ਫੋਨ ਲਾਈਨ 'ਤੇ ਆਇਆ ਉਹ ਅਮਰੀਕੀ ਲਹਿਜੇ ਵਿੱਚ ਗੱਲ ਕਰ ਰਿਹਾ ਸੀ,  ਆਪਣਾ ਨਾਮ ਦੱਸਣ ਤੋਂ ਬਾਅਦ ਉਸ ਨੇ ਆਪਣਾ ਬੈਜ ਨੰਬਰ ਦੱਸਿਆ।"

ਹਾਲਾਂਕਿ ਝਾਅ ਸ਼ਿਕਾਰ ਨਹੀਂ ਬਣੇ ਪਰ ਉਨ੍ਹਾਂ ਦੱਸਿਆ ਕਿ ਉਹ ਲਗਭਗ ਮੰਨ ਗਏ ਸਨ ਕਿ ਫੋਨ ਉੱਤੇ ਗੱਲ ਕਰਨ ਵਾਲਾ ਵਿਅਕਤੀ ਸੱਚੀਂ ਕੋਈ ਸਰਕਾਰੀ ਅਫ਼ਸਰ ਸੀ।

ਅਜਿਹੇ ਕਾਲ ਸੈਂਟਰ ਭਾਰਤ ਵਿੱਚ ਕੁਝ ਲੋਕਾਂ ਲਈ ਪੈਸਾ ਕਮਾਉਣ ਦਾ ਜ਼ਰੀਆ ਹਨ।

ਅਹਿਮਦਾਬਾਦ ਵਿੱਚ ਸਾਲ 2018 ਤੋਂ ਬਾਅਦ 11 ਅਜਿਹੇ ਝੂਠੇ ਕਾਲ ਸੈਂਟਰ ਫੜੇ ਜਾ ਚੁੱਕੇ ਹਨ। ਹਾਲ ਹੀ ਵਿੱਚ ਇੱਕ ਹੋਰ ਗੁਜਰਾਤ ਦੇ ਹੀ ਬਾਰੂਚ ਵਿੱਚ ਫੜਿਆ ਗਿਆ। ਅਹਿਮਦਾਬਾਦ ਸਾਈਬਰ ਕ੍ਰਾਈਮ ਸੈੱਲ ਦੇ ਇੰਸਪੈਕਟਰ ਵੀ. ਬੀ. ਬਰਾਦ ਨੇ ਦੱਸਿਆ ਕਿ ਅਜਿਹੇ ਕਾਲ ਸੈਂਟਰ ਨੋਇਡਾ, ਗੁੜਗਾਓਂ, ਜੈਪੁਰ, ਪੂਣੇ ਅਤੇ ਵਦੋਦਰਾ ਤੋਂ ਵੀ ਚਲਾਏ ਜਾਂਦੇ ਹਨ।

ਇਨ੍ਹਾਂ ਕਾਲ ਸੈਂਟਰਾਂ ਵਿੱਚ ਕੌਣ ਕੰਮ ਕਰਦਾ ਹੈ?

ਵੀ.ਬੀ. ਬਰਾਦ ਨੇ ਦੱਸਿਆ, "ਇਨ੍ਹਾਂ ਕਾਲ ਸੈਂਟਰਾਂ ਵਿੱਚ ਕੰਮ ਕਰਨ ਵਾਲੇ ਗਰੈਜੂਏਟ ਭਾਵੇਂ ਨਾ ਹੋਣ ਪਰ ਇਨ੍ਹਾਂ ਦੀ ਅੰਗਰੇਜ਼ੀ 'ਤੇ ਚੰਗੀ ਪਕੜ ਹੈ।"

ਵੀ.ਬੀ. ਬਰਾਦ ਨੇ ਬੀਬੀਸੀ ਗੁਜਰਾਤੀ ਸੇਵਾ ਨੂੰ ਦੱਸਿਆ, "ਸੀਨੀਅਰ, ਨਵਿਆਂ ਨੂੰ ਆਪਣੇ ਕੋਲ ਬਿਠਾ ਕੇ ਸਿਖਾਉਂਦੇ ਹਨ। ਇਸ ਵਿੱਚ ਕੋਈ ਵਧੇਰੇ ਕੌਸ਼ਲ ਜਾਂ ਸਮਾਂ ਨਹੀਂ ਲਗਦਾ ਅਤੇ ਉਹ ਜਲਦੀ ਹੀ ਸਿੱਖ ਜਾਂਦੇ ਹਨ ਕਿਉਂਕਿ ਸਭ ਕੁਝ ਪਹਿਲਾਂ ਤੋਂ ਤਿਆਰ ਹੁੰਦਾ ਹੈ ਤੇ ਉਹ ਚਲਦੇ ਵਹਾਅ ਵਿੱਚ ਸ਼ਾਮਲ ਹੋ ਜਾਂਦੇ ਹਨ।"

ਇਸ ਨਾਲ ਉਨ੍ਹਾਂ ਨੂੰ ਮਹੀਨੇ ਦੇ 20,000 ਤੋਂ 60,000 ਰੁਪਏ ਦੀ ਆਮਦਨੀ ਹੋ ਜਾਂਦੀ ਹੈ। ਸ਼ੁਰੂਆਤੀ ਤਨਖ਼ਾਹ ਹੀ 15,000 ਰੁਪਏ ਦੇ ਲਗਭਗ ਹੈ।

ਉਨ੍ਹਾਂ ਨੇ ਬਸ ਹਰ ਫੋਨ ਕਾਲ ਤੇ ਲਿਖੀ-ਲਿਖਾਈ ਗੱਲ ਬੋਲਣੀ ਹੁੰਦੀ ਹੈ। ਕਾਲ ਸੈਂਟਰਾਂ ਵਿੱਚ ਕੰਮ ਕਰਨ ਵਾਲੇ ਇਨ੍ਹਾਂ ਲੋਕਾਂ ਨੂੰ ਅਮਰੀਕਾ ਦੇ ਰੈਵਨਿਊ ਡਿਪਾਰਟਮੈਂਟ ਦੇ ਕਈ ਅਹੁਦਿਆਂ ਬਾਰੇ ਵੀ ਦੱਸਿਆ ਜਾਂਦਾ ਹੈ। ਇਨ੍ਹਾਂ ਵਿੱਚੋਂ ਬਹੁਤ ਸਾਰੇ ਆਪਣੇ ਆਪ ਨੂੰ ਇੰਟਰਨਲ ਰੈਵਨਿਊ ਸਰਵਿਸ ਦੇ ਅਫ਼ਸਰ ਦੱਸ ਕੇ ਗੱਲ ਕਰਦੇ ਹਨ।

ਪਹਿਲੀ ਕਾਲ ਕਰਨ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਸੁਸ਼ੀਲ ਝਾਅ  ਕੁਝ ਸਮਾਂ ਪਹਿਲਾਂ ਠੱਗੇ ਜਾਣ ਤੋਂ ਮਸਾਂ ਹੀ ਬਚੇ। ਠੱਗਾਂ ਨੇ ਉਨ੍ਹਾਂ ਤੋਂ 5,000 ਅਮਰੀਕੀ ਡਾਲਰ ਠੱਗਣ ਦੀ ਤਿਆਰੀ ਕਰ ਲਈ ਸੀ। ਇਹ ਠੱਗੀ ਇੱਕ ਝੂਠੇ ਕਾਲ ਸੈਂਟਰ ਰਾਹੀਂ ਮਾਰੀ ਜਾਣੀ ਸੀ।